*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

Rīgā Nr. 2017. gada \_\_.\_\_\_\_\_

**.§**

**Informatīvais ziņojums "Par atļauju Tieslietu ministrijai (Valsts tiesu ekspertīžu birojam) uzņemties papildu saistības un īstenot projektu, piesaistot finansējumu no ārvalstu finanšu instrumenta"**

1. Pieņemt zināšanai tieslietu ministra iesniegto informatīvo ziņojumu.

2. Atļaut Tieslietu ministrijai (Valsts tiesu ekspertīžu birojam) uzņemties papildu valsts budžeta ilgtermiņa saistības un slēgt līgumu par Eiropas Biroja krāpšanas apkarošanai (OLAF) finanšu programmas *Hercule III* projekta "Valsts tiesu ekspertīžu biroja kapacitātes celšana dokumentu izpētes jomā" īstenošanu 2018.–2019. gadā 1 131 725 *euro* apmērā, t.sk. 2018. gadā 832 336 *euro* apmērā un 2019. gadā 299 389 *euro* apmērā.

3. Tieslietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas palielināšanai atbilstoši šā protokollēmuma 2. apakšpunktam.

4. Projekta "Valsts tiesu ekspertīžu biroja kapacitātes celšana dokumentu izpētes jomā" īstenošanai nepieciešamo priekšfinansējumu, līdzfinansējumu un finansējumu neattiecināmo izmaksu segšanai (pievienotās vērtības nodoklis) 2018. gadā 550 784 *euro* apmērā un 2019. gadā 17 836 *euro* apmērā pārdalīt no budžeta resora "74. Gadskārtējā valsts budžeta izpildes procesā pārdalāmais finansējums" 80.00.00. programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai".

5. Tieslietu ministrijai pēc īstenotā projekta noslēguma maksājuma saņemšanas nodrošināt līdzekļu ieskaitīšanu valsts pamatbudžeta ieņēmumos.

Ministru prezidents Māris Kučinskis

Valsts kancelejas direktors Jānis Citskovskis

Iesniedzējs:

tieslietu ministrs Dzintars Rasnačs